สวัสดีค่ะ หนูอายุ17ปี ไม่เคยมีเพศสัมพันธ์หรือกินยาคุมใดๆค่ะ คือประจำเดือนในเดือนต.ค. มาวันที่28-3พ.ย. จากนั้นมาวันที่13-19/11/62 1-8/12/62 18-ปัจจุบัน ซึ่งวันเว้นข่วงสั้นมาก แล้วครั้งนี้มันเหมือนไม่ใช่ประจำเดือนเพราะเป็นสีแดงสดเหมือนเลือดปกติค่ะ วันก่อนหนูไปหาที่คลีนิค ให้ยาปรับฮอร์โมนมากินค่ะ แต่หนูกินมา3วันแล้วเลือดยังไม่หมดค่ะ หนูอยากถามว่าหนูต้องไปหาที่รพ. ไหมคะ หรือกินยาให้หมดก่อนแล้วค่อยไป แล้วถ้าไปรพ. เค้าจะตรวจภายในมั้ยคะ หนูกลัวมากๆ ตอนนี้หนูมา5วันแล้วแต่เลือดก็ยังไม่หมดค่ะ
สวัสดีค่ะ การมีเลือดประจำเดือนออกมากผิดปกติ อาจมีสาเหตุจาก-เนื้องอกมดลูก-ฮอร์โมนที่สร้างจากรังไข่ไม่สมดุล-มะเร็ง มะเร็งบางชนิด เช่น มะเร็งมดลูก มะเร็งปากมดลูก หรือมะเร็งรังไข่-ภาวะถุงน้ำรังไข่หลายใบ-อุ้งเชิงกรานอักเสบ-เยื่อบุโพรงมดลูกเจริญผิดที่ในเนื้อมดลูก-ภาวะแทรกซ้อนจากการตั้งครรภ์-เกิดผลข้างเคียงจากการใช้ยา เช่นยาคุมกำเนิด ยาต้านการแข็งตัวของเลือดเบื้องต้นแนะนำกลับไปพบสูตินรีแพทย์เพื่อตรวจร่างกายและทำอัลตราซาวน์หน้าท้องเพื่อหาสาเหตุเพิ่มเติมอีกครั้ง ถ้าสาเหตุยังไม่ได้รับการแก้ไข การกินยาปรับฮอร์โมนอาจจะไม่ช่วยหรือช่วยบรรเทาอาการเท่านั้น พอฤทธิ์ยาหมด ก็อาจกลับมาเป็นซ้ำค่ะ การตรวจภายในนั้นแพทย์จะพิจารณาดูอีกครั้งว่ามีความจำเป็นหรือไม่การดูแลตัวเองเบื้องต้น งดการมีเพศสัมพันธ์ไปก่อน ไม่ซื้อยาปรับฮอร์โมนหรือยาสมุนไพรมากินเองเนื่องจากในยาอาจมีฮอร์โมนที่ทำให้เลือดออกมาได้มากขึ้น และหากมีเลือดออกมากผิดปกติร่วมกับมีก้อนเนื้อปนออกมา ปวดหน่วงท้องน้อย ควรรีบไปพบแพทย์